ตลาดหุ้นเอเชียเพิ่มขึ้นเช้านี้ หลังเยนอ่อนหนุนหุ้นญี่ปุ่นบวก
ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากเงินเยนอ่อนค่าช่วยหนุนตลาดหุ้นญี่ปุ่นทะยาน นอกจากนี้ นักลงทุนยังคลายความวิตกกังวลเกี่ยวกับสถานการณ์ตึงเครียดระหว่างรัสเซียกับตุรกี
26 พ.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากเงินเยนอ่อนค่าช่วยหนุนตลาดหุ้นญี่ปุ่นทะยาน นอกจากนี้ นักลงทุนยังคลายความวิตกกังวลเกี่ยวกับสถานการณ์ตึงเครียดระหว่างรัสเซียกับตุรกี
โดยดัชนี MSCI Asia Pacific เพิ่มขึ้น 0.4% แตะ 134.37 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 19,929.97 จุด เพิ่มขึ้น 82.39 จุด, ดัชนี SSE Composite ตลาดหุ้นจีนเปิดวันนี้ที่ 3,659.57 จุด เพิ่มขึ้น 11.64 จุด, ดัชนี HSI ตลาดหุ้นฮ่องกงเปิดวันนี้ที่ 22,749.60 จุด เพิ่มขึ้น 251.60 จุด, ดัชนี TAIEX ตลาดหุ้นไต้หวันเปิดวันนี้ที่ 8,411.16 จุด เพิ่มขึ้น 25.03 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,014.88 จุด เพิ่มขึ้น 5.46 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,903.32 จุด เพิ่มขึ้น 11.74 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,678.15 จุด ลดลง 6.27 จุด
ทั้งนี้ ความวิตกกังวลเกี่ยวกับตะวันออกกลางเริ่มคลี่คลายไปในทางที่ดี หลังจากมีรายงานว่า รัสเซียเตรียมให้ความร่วมมือในการโจมตีกลุ่มรัฐอิสลาม (IS) ภายใต้กลุ่มพันธมิตรสหรัฐ ฝรั่งเศส และชาติอื่นๆ ซึ่งรวมถึงตุรกี